*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*124. számú előterjesztés*

Bátaszék Város Önkormányzat Képviselő-testületének 2025. június 25-én

16.00 órakor megtartandó ülésére

*Bátaszék Város Önkormányzat gesztorságával működő társulások 2024. évi pénzügyi elszámolásának jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Keresztes Katalin pénzügyi irodavezető  Bosnyák Erika pénzügyi előadó  Bucherné Berg Tímea pénzügyi előadó    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  valamennyi bizottság |

**Tisztelt Képviselő-testület!**

Az egyes feladatok ellátásáról szóló társulási, valamint egyéb megállapodásban foglaltak alapján a 2024. évi pénzügyi teljesítésről az alábbiak szerint tájékoztatom Önöket.

***A Mikrotérségi Óvoda és Bölcsőde Intézmény-fenntartó Társulás (MOB) keretében ellátott feladatok:***

A társulási megállapodásnak megfelelően 2024-ben a Mikrotérségi Óvoda és Bölcsőde Intézmény-fenntartó Társulás (MOB) látta el a bölcsődei, óvodai nevelés és étkeztetési feladatokat. A bölcsődei ellátásban Bátaszék város, Alsónyék község beíratott bölcsődés korú kisgyermekei vettek részt, az óvodai nevelésben pedig Bátaszék város, Alsónyék, Alsónána és Pörböly községek óvodás korú kisgyermekeinek szakmai feladatellátását teljesítették. Az étkezési ellátást Bátaszék, Pörböly, Alsónána és Alsónyék tekintetében biztosította a MOB konyhája az étkezésben résztvevőknek.

**Óvodai feladatok**

A Társulási Megállapodás 1.13. pontja értelmében a Társulásnak – kizárólag ha több hozzájárulást fizettek be, mint ami kellett a kiadások finanszírozásához – a különbözetet vissza kell fizetni az adott önkormányzat részére az elszámolás keretein belül.

A 2024-as évre vonatkozóan megtörtént a Társulás zárszámadása, azt a Magyar Államkincstár elfogadta, a 2024. évi normatívával is elszámolásra került.

A Magyar Államkincstár felülvizsgálatát követően normatíva visszafizetés a Társulást nem kötelezi, mivel az állami támogatásokkal teljes mértékben elszámolt. Mindezek figyelembevételével javaslom, hogy a 2024. évben jelentkező létszámarányos többletösszeg kerüljön kompenzálásra a 2024. évre megállapított önkormányzati befizetési kötelezettséggel szemben azon önkormányzatok esetében, amelyek az év során hozzájárulást nem fizettek.

A kompenzáció Bátaszék Város Önkormányzatát érinti.

Az óvodai feladatok ellátásának pénzügyi keretei az alábbiak szerint alakultak az előző évben:

**Alsónána Község** óvodai feladatellátásánál a 2024. évben 24 977 615 Ft összegű kiadás merült fel, a bevételek összege 23 777 153 Ft-ban realizálódott. A kiadások és bevételek különbözete -1 200 462 Ft. Az Önkormányzat 267 818 Ft hozzájárulást megfizetett a Társulás részére. A 2023-as elszámolásból 381 192 Ft kompenzáció még beszámításra került. Az elszámolás alapján Alsónána Község Önkormányzata **551 452** **Ft-ot fizet meg a Társulásnak.** (1. sz. melléklet)

**Alsónyék Község** óvodai feladatellátásánál a 2024. évben a kiadások összege 32 046 417 Ft volt, a bevételek összege 31 676 987 Ft, így a kiadások és bevételek különbözete -369 430 Ft. Az Önkormányzat 679 380 Ft hozzájárulást fizetett a Társulás részére. A 2023-as elszámolásból 1 815 361 Ft kompenzáció beszámításra került. Az elszámolás alapján Alsónyék Község Önkormányzata részére **2 125 311 Ft (2. sz. melléklet) csökkentve az óvodás étkeztetés 886 540 Ft (6. sz. melléklet) befizetési kötelezettségével 1 238 771 Ft kerül kompenzálásra a 2025. évi költségvetésben.**

**Bátaszék Város** óvodai feladatellátásánál a 2024. évben a kiadások összege 268 131 019 Ft volt, a bevételek összege 272 714 572 Ft összeggel teljesült, így a kiadások és bevételek különbözete 4 583 553 Ft Az Önkormányzat 2 104 667 Ft hozzájárulást megfizetett a Társulás részére. A 2023-as elszámolásból 6 735 393 Ft kompenzáció beszámításra került. Az elszámolás alapján Bátaszék Város Önkormányzatának **13 423 613 Ft kerül kompenzálásra a Társulástól.**  (3. sz. melléklet)

**Pörböly Község** óvodai feladatellátásánál a 2024. évben a kiadások összege 25 421 402 Ft volt, a bevételek 24 039 334 Ft összeggel realizálódtak, így a kiadások és bevételek különbözete – 1 382 068 Ft Az Önkormányzat az év során 1 218 029 Ft hozzájárulást fizetett be a Társulás részére. Az elszámolás alapján Pörböly Község Önkormányzata **164 039 Ft-ot fizet meg a Társulásnak.(4. sz. melléklet)**

**Az óvodai feladatellátás 2024. évi elszámolása az alábbiak szerint alakul:**

Társulás **(követelése):**

Alsónána  *551 452 Ft*

*Pörböly 164 039 Ft*

***Összesen: 715 491 Ft***

Társulás által kompenzálandó:

Bátaszék 13 423 613 Ft

Alsónyék 1 238 771 Ft

**Összesen: 14 662 384Ft**

**Étkeztetési feladatok:**

**Alsónána** települést érintően a MOB keretében egész évben az alsónánai óvodás gyermekek és 2024. május 2-tól az iskolás gyermekek étkeztetésére 5 410 616 Ft állami támogatás állt rendelkezésre, melyhez 1 028 366 Ft beszedett saját bevétel társult. A gyermekétkeztetés kiadása 7 605 145 Ft összeget tett ki. A Társulás kompenzálása 917 000 Ft. Az Önkormányzat hozzájárulást nem utalt át az étkeztetéshez, ezért **249 163 Ft-ot meg kell fizetnie a Társulás fele.** (5. sz. melléklet)

**Alsónyék** település vonatkozásában a MOB keretében az alsónyéki óvodás gyermekek étkeztetésére 4 473 067 Ft állami támogatást igényeltünk, melyhez 604 270 Ft beszedett saját bevétel és áfa visszatérülés társult. A gyermekétkeztetés kiadása 7 419 877 Ft összeget tett ki. Az Önkormányzat 1 456 000 Ft hozzájárulást fizetett évközben az étkeztetéshez. **886 540 Ft-ot kellene fizetnie a Társulás fele, de a normatíva átjárhatósága miatt ez az összeg az óvodai nevelés kompenzációs összegét csökkenti.** (6. sz. melléklet)

**Bátaszék Város** a közétkeztetési feladatokat a MOB konyha üzemeltetésével látja el. Az elmúlt évben 110 190 252 Ft állami támogatás érkezett a bátaszéki gyerekekre vonatkozóan gyermekétkeztetésre, amelyet 99 376 711 Ft saját bevétel egészített ki. Az étkeztetés kiadása 218 777 355 Ft volt. Bátaszék Város Önkormányzata évközben 9 210 392Ft előleget fizetett hozzájárulásként a MOB Társuláson belül az étkeztetés költségeihez. Az elszámolásból adódóan **0 Ft az elszámolási különbözet.** (7. sz. melléklet)

**Pörböly** **Község** esetében a település saját konyhát üzemeltet. Az elmúlt évben 9 645 354 Ft állami támogatásra volt jogosult a pörbölyi gyerekek után a gyermekétkeztetésre, amelyet 3 420 406 Ft saját bevétellel egészített ki. A kiadások összege 14 667 756 Ft volt. Az Önkormányzat 1 507 239 Ft hozzájárulást utalt át az étkeztetéshez, a kiadás és bevétel közötti különbség 94 757 Ft. Összességében a gyermekétkeztetésnél **94 757 Ft-ot meg kell fizetnie a Társulás fele.**

**Felnőtt és vendégétkeztetés feladatnál** 5 197 900 Ft saját bevétellel szemben 6 734 796 Ft kiadás teljesült. A bevétel és kiadás különbözete 1 536 896 Ft, ami kiegészült 1 536 896 Ft önkormányzati hozzájárulással. **Összességében a kiadások fedezték a bevételeket.** (8. sz. melléklet).

Társulás (kötelezettsége)

*0 Ft*

***Összesen 0 Ft***

Társulás **(követelése)**

*Pörböly 94 757 Ft*

*Alsónána 249 163 Ft*

***Összesen: 343 920 Ft***

**Bölcsődei feladatok ellátása (9. sz. melléklet)**

**Alsónyék Község** bölcsődei feladatellátásánál 2024-ben a kiadások összege 3 493 951 Ft volt, a bevételek (támogatások és saját bevétel) összege 3 502 721 Ft. 2024-ben Alsónyék Község Önkormányzata nem fizetett hozzájárulást a bölcsődei feladatellátáshoz. A bevételek és kiadások különbözete **8 770 Ft, ami kompenzálásra kerül.**

**Bátaszék Város** bölcsődei feladatellátását 2024-ben 39 796 238 Ft kiadás terhelte, a működéséhez 37 729 669 Ft állami támogatást tudtunk leigényelni, továbbá 1 410 161 Ft intézményi bevétel folyt be, melyhez hozzájárulást az Önkormányzat nem fizetett. Az elszámolásból adódóan **656 408 Ft befizetési kötelezettsége keletkezett Társulás részére** (9. sz. melléklet)

Önkormányzatok által fizetendő (**követelés**):

*Bátaszék 656 408 Ft*

***Összesen: 656 408 Ft***

Társulás által kompenzálandó:

*Alsónyék 8 770 Ft*

***Összesen: 8 770 Ft***

**Összességében a 2025. évre önkormányzatok részére megállapított hozzájárulás előlegének csökkentése :**

*Bátaszék 12 767 205 Ft*

*Alsónyék 1 247 541 Ft*

***Összesen:******14 014 746 Ft***

**A MOB Társulásnak összeségében 2 602 359 Ft követelése van a fenntartó önkormányzatok felé, míg a társulás kötelezettségei 10 965 371 Ft összeget tesznek ki. Ezen kívül a 2025. évi hozzájárulások csökkentéseként 4 592 323 Ft kompenzálásra kerül a céltartalékból Ft. A pénzügyi műveletek eredménye 12 955 335 Ft, mely a követelések befizetése révén jelentkező bevétel, valamint az elkülönített céltartalék felhasználásával teljesíthető.**

***Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás (ESZGY) keretében ellátott feladatok:***

A társulási megállapodásnak megfelelően az ESZGY látta el a házi segítségnyújtási és a családsegítő szolgálat feladatait. A táblázat bemutatja, hogy melyik település mely feladatellátásra tartott igényt:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Alsónána** | **Alsónyék** | **Báta** | **Bátaszék** | **Pörböly** | **Sárpilis** | **Várdomb** |
| **Házi segítség-nyújtás** | **X** | **X** | **X** | **X** | **X** | **X** | **X** |
| **Család-segítés** | **X** | **X** |  | **X** |  | **X** |  |

**Családsegítés és gyermekjólét**

A családsegítő és gyermekjóléti feladatokat a Bátaszék és városkörnyéki önkormányzatok az ESZGY Intézmény-fenntartó Társulása keretén belül látták el.

Az ellátáshoz szükséges éves ***költség 45 394 449 Ft volt***, melynek legjelentősebb részét a személyi jellegű kiadások tették ki. A költségek megosztása a normatíva igénylés szerinti lakosságszám alapján történt. A bevételeknél figyelembe vettük a feladatra kapott állami támogatást és az ágazati pótlékra kapott támogatást, mely együtt 18 118 007 Ft volt. Az elért összes bevétel 18 146 261 Ft. A településeknek összesen 27 943 276 Ft éves önkormányzati hozzájárulást kellet biztosítani, amelyből 21 151 112 Ft-ot Bátaszék Város biztosított a feladatellátáshoz. A társulásnak az elszámolásból fakadóan visszafizetési kötelezettsége keletkezett. (10. sz. melléklet)

Társulás által visszafizetendő **(kötelezettség)**

Alsónána 80 533 Ft

Alsónyék 83 400 Ft

Bátaszék 528 012 Ft

Sárpilis 3 143 Ft

**Összesen 695 088 Ft**

**Házi segítségnyújtás**

A házi segítségnyújtási feladatok ellátása szintén társulási formában történik.

A 2024. évi kiadási összeg 72 742 788 Ft, míg a regisztrált összes bevétel 66 085 447 Ft volt. Az önkormányzatok 11 880 761 Ft saját hozzájárulást biztosítottak előlegként, mely **5 223 420 Ft**-al bizonyult többnek, mint a tényleges kiadási összeg, ezért ez az összeg arányosan visszafizetésre kerül. (11. sz. melléklet)

Társulás által visszafizetendő **(kötelezettség)**

Alsónána 107 907 Ft

Alsónyék 174 953 Ft

Báta 1 521 854 Ft

Bátaszék 2 249 672 Ft

Pörböly 224 795 Ft

Sárpilis 400 215 Ft

Várdomb 544 024 Ft

**Összesen: 5 223 420 Ft**

**Szociális étkeztetés**

A szociális étkeztetés feladatellátása Bátaszéken történik.

A 2024. évi kiadás összege összesen 46 799 005 Ft, míg az összes bevétel 31 024 341 Ft (ebből állami támogatás 5 909 026 Ft) volt. Bátaszék Város Önkormányzat 24 328 780 Ft hozzájárulást biztosított erre a feladatra, mely **8 554 116 Ft-tal** **több** volt, mint a tényleges kiadás összege. (12. sz. melléklet)

**Idősek Nappali Ellátása**

Bátaszék Város Idősek Nappali Ellátás feladatellátását 2024-ben 19 197 539 Ft kiadás terhelte, a működéséhez 17 211 061 Ft állami támogatást tudtunk leigényelni és 17 782 Ft saját bevétel keletkezett áramdíj visszatérítésből, melyhez az Önkormányzat 3 630 540 Ft hozzájárulási előleget fizetett be 2024 évben. Az elszámolásból adódóan **a befizetett előlegből 1 661 844 Ft –ot visszafizet a Társulás** **az** Önkormányzat részére. (12. sz. melléklet)

**Jelzőrendszeres házi segítségnyújtás**

Bátaszék Város Önkormányzata látja ela Jelzőrendszeres házi segítségnyújtási feladatokat. 2024-ben a kiadások összege összesen 4 453 216 Ft volt. 2 241 680 Ft állami támogatást kaptunk, melyhez az Önkormányzat 2 844 100 Ft hozzájárulást fizetett a Társulás részére. Az elszámolás alapján Bátaszék Város Önkormányzatának **632 564 Ft** **kerül visszafizetésre a Társulástól.** (12. sz. melléklet)

**Ingatlan üzemeltetés**

Az ingatlan üzemeltetés feladata keretében a 2023 évben megszűnt Orvosi Ügyelet és Védőnői szolgálat épületének 2024. évben számlázott 2023. évi áram és gázdíj számlák elszámolása történt, ami Bátaszék városát érinti.

A 2024. évi kiadás összege összesen 3 721 913 Ft, míg az összes bevétele 1 251 575 Ft volt (2023-ban az áram és gázdíj számlák elszámolásakor visszajáró összeg). Bátaszék Város Önkormányzata 4 175 793 Ft hozzájárulást biztosított erre a feladatra, mely **1 705 455 Ft-tal** **több** volt, mint a tényleges kiadás összege. (12. sz. melléklet)

***Társulás által fizetendő (kötelezettség) Bátaszék Város Önkormányzatának***

Szociális étkeztetés 8 554 116 Ft

Idősek Nappali Ellátása 1 661 844 Ft

Jelzőrendszeres HSNY 632 564 Ft

Ingatlan Üzemeltetés 1 705 455 Ft

**Összesen: 12 553 979 Ft**

Az ESZGY társulás által visszafizetendő különbözetek fedezetét a 2025. évre megtervezett céltartalék teljes egészében biztosítja.

**H a t á r o z a t i j a v a s l a t :**

**a Bátaszék Város Önkormányzat gesztorságával működő társulások 2024. évi pénzügyi elszámolásának elfogadására**

Bátaszék Város Önkormányzatának Képviselő-testülete;

1. az egyes feladatok ellátásáról szóló társulási megállapodások alapján a 2024. évi pénzügyi teljesülésről szóló elszámolást a határozat 1-12. sz. mellékletei szerinti tartalommal elfogadja.
2. az ESZGY Társulásban (a továbbiakban: Társulás) ellátott egészségügyi, és szociális feladatok tekintetében a Társulásnak **15 331 663 Ft** elszámolási különbözetet kell Bátaszék Város Önkormányzata részére visszautalni, melyet a Társulás 2025. évi költségvetésének céltartalék kerete terhére biztosít az alábbiakban részletezett feladatokra:

ba.) *Családsegítés és Gyermekjóléti feladatok:*

A Társulásnak Bátaszék Város Önkormányzata felé fizetendő kötelezettsége 528 012 Ft.

*bb.) Házi segítségnyújtás:*

A Társulásnak Bátaszék Város Önkormányzata felé fizetendő kötelezettsége 2 249 672 Ft.

*bc.) Szociális étkeztetés*:

A Társulásnak Bátaszék Város Önkormányzata felé

fizetendő kötelezettség 8 554 116 Ft

*bd.) Idősek Nappali Ellátása:*

A Társulásnak Bátaszék Város Önkormányzata felé

fizetendő kötelezettség 1 661 844 Ft

*be.) Jelzőrendszeres házi segítségnyújtás:*

A Társulásnak Bátaszék Város Önkormányzata felé

fizetendő kötelezettség 632 564 Ft

*bf.) Ingatlan üzemeltetés:*

A Társulásnak Bátaszék Város Önkormányzata felé fizetendő kötelezettség 1 705 455 Ft.

1. a MOB Társulásban (továbbiakban: MOB) ellátott óvodai nevelés, a bölcsődei ellátás és étkeztetés feladatai tekintetében **12 767 205-ot kompenzál** a Társulás Bátaszék Város Önkormányzata felé, melyet a Társulás 2025. évi költségvetésének céltartalék kerete terhére biztosít.
2. a képviselő-testület felkéri a pénzügyi irodavezetőt, hogy a képviselő-testület októberi ülésén adjon tájékoztatást, a b.) és c.) pontokban meghatározott fizetési kötelezettségek teljesüléséről.

*Határidő:* 2025. szeptember 20.

*Felelős*: Keresztes Katalin pénzügyi irodavezető

*Határozatról értesül:* Bátaszéki KÖH pénzügyi iroda

érintett önkormányzatok

irattár